Frygtelig tragedie: Dræbte sin kone i søvne | SE og HØR
Torsdag, 17. oktober 2019 - 18:04
Frygtelig tragedie: Dræbte sin kone i søvne
Parret var meget lykkelige sammen og skulle til at fejre 40 års bryllupsdag
En sommernat i 2008 modtog alarmcentralen i West Wales et opkald fra en panisk mand. Han påstod, at han havde dræbt sin kone i et uhyggeligt mareridt. SE og HØR genfortæller her den hjerteskærende tragedie.
- Kan du sende nogen? Jeg tror, jeg har dræbt min kone. Oh my God, sagde Brian Thomas i telefonen til alarmcentralen.
Få dage inden deres 40-års bryllupsdag var parret - 57-årige Christine og 60-årige Brian Thomas - taget på tur til den walisiske kystby Aberport.
Den 59-årige mand havde igennem 50 år lidt af natteskræk og havde altid gået i søvne. Men han var aldrig blevet behandlet for det.
Om natten drømte Brian om en ubuden gæst iført mørkeblå cowboybukser og en fleecejakke, der brød ind i campingvognen.
Det satte gang i en voldsom slåskamp imellem indbrudstyven og Brian. Eller det var i hvert fald, hvad den ældre mand drømte.
Men i stedet for at slås med en indbrudstyv, så kvalte han sin kone, som han beskrev som ”mit liv, min verden”.
Da han vågnede fra det uhyggelige mareridt, indså han, hvad han havde gjort og ringede til alarmcentralen, og indrømmede alt.
- Han indså, at han måtte have drømt, for der var ingen andre til stede. Han panikkede, rystede Christine og spurgte hende, om hun var okay. Men han fik intet svar.
Da politiet ankom til campingvognen, hvor parret havde overnattet, fandt de manden udenfor ”grædende og rystede”.
Brian blev anholdt, da politiet fandt konens lig i en sovepose. Han forklarede politiet, at han dræbte hende i søvne.
Blev frikendt
Obduktionen af den 57-årige kvinde afslørede, at hun døde af tryk på halsen.
To år efter startede retssagen mod manden, der er far til to.
Anklagemyndigheden ville have ham kendt skyldig i drabet, men tre psykiatriske eksperter forklarede, at Brian havde været i en ”automatisk” sindstilstand, og derfor ingen kontrol havde over sine handlinger under drabet i juli 2008.
Han blev frikendt for alle anklager og kunne gå fra retten som en fri mand.
Det tragiske drab blev i retten beskrevet som en ”unik tragedie”.
- Du er en god mand og en hengiven husbond. Jeg mistænker i høj grad, at du føler en form for skyldfølelse. Men i lovens øjne er du ikke skyldig. Alle os, som har været til stedet her i retten og lyttede til 112-opkaldet, ved præcis hvad du følte, da du fandt din kone død, sagde dommer Nigel Davis i retten til Brian Thomas.
Tilgav alt
Kort efter hans løsladelse fortalte den i dag snart 70-årige mand, at han ikke følte nogen form for lettelse.
- Tanken om, at det her skete for hende på grund af mig – det er min livstidsdom, sagde han.
Kort ført sin retssag havde han drømt, at konen tilgav ham.
- Mindet fra campingvognen, hvor jeg kigger ned på hende, er konstant i mine tanker. Jeg tilgiver aldrig mig selv. Det er som had - had til mig selv. Hvorfor gjorde jeg det?
Datteren Debbie, der i dag er 50 år gammel, har fortalt hvordan hun på ingen måde bebrejder faren for morens tragiske død.
- Da politiet fortalte mig, at min mor var blevet fundet død, og at min far var blevet anholdt, fordi han havde ringet og sagt: ”jeg tror jeg dræbte min kone”, troede jeg ikke på det, sagde Debbie efter retssagen.
- Han beskyttede hende så meget. Han gjorde han for hende. Han lakerede hende tånegle, farvede hendes hår, shoppede for hende. At være vidne til, hvordan han har haft det, har været som en mareridt.